אברהם הכהן סקלי

רבי אברהם הכהן סקלי (סביב ה'תקפ"ה, 1824 - כסלו ה'תרל"א, 1870) היה רב, דיין ופוסק הלכה, רב העיר תאזה שבמרוקו ומחבר הספרים "ברית כרותה" ו"באר מים חיים".

 קורות חייו 
נולד בעיר פאס לרב דוד - נצר למשפחת כהן-סקלי, ודור רביעי לרבי אהרן הכהן סקלי המכונה "עטרת זקנים"אשר מופיע בשטרי הכתובה של בני המשפחה כראש היחס. ראה ספר קיצור הכתובות לחכמי פאס, ספריית חב"ד..

מקור משפחת כהן סקלי הוא ב"עיר הכהנים" דבדו (ולפני כן בסיביליה שבספרד), אך ענפים שונים ממנה היגרו לעיר פאס או שהו בה באופן תדיר, והבולט שבהם היה הענף המשתייך לבני משפחת הרב אהרן כהן סקלי. ענף זה היה מלא ברבנים, דיינים ופוסקי הלכהרבי אבנר ישראל הצרפתי, איגרת יחס פאס, וכלשונו "משפחות הכהנים הבאים מדבדו ונשתלים בפאס, מוציאים נטיעותיהם פירות גינוסר". .

בשנת תר"א נשא את מרים, בת הרב שאול למשפחת בן דוד ויוסףמשפחה זו מוזכרת בקשרי נישואין עם חכמים רבים בפאס. ומעט לאחר חתונתו התמנה לרב העיר תאזה שבצפון מרוקו, ושימש בתפקיד במשך כעשרים וחמש שנה עד לפטירתויוסף בן נאים בספר מלכי רבנן מעיד שראה את גליוני הסמ"ע שלו גדושים בהערות, וגם שם חתם נא"ה.

חיבר מספר ספרי הלכה אשר נותרו בכתב יד ונמצאו בידי אחיו, ויצאו לאחר מותו. על תשובותיו נהג לחתום נא"ה.

רבי אברהם נפטר בעיר תאזה, בכסלו שנת תרל"א, בהיותו כבן 46 שנים.

 צאצאיו 
רבי אברהם לא הניח אחריו בנים כי אם בנות. אחת מהם נישאת לרבי אליהו מאיר, בן אחיו רבי יוסף, להם נולדו מספר בנים וביניהם רבי יוסף הכהן, שהיה לרבם של רבים מחכמי העיר האחרונים, ביניהם רבי יוסף בן נאים.

 חיבוריו 
 ברית כרותה - חיבור על הלכות ברית מילהבהקדמה מספר המחבר שחיבר אותו על פי חלום, בו חלם כי הוא מלקט דיני מילה, וכשניעור קיים את חלומו..
 באר מים חיים - על מקצת מטור אורח חיים, דרשות ושו"ת.
 פסקי דינים מפוזרים, והערות על גיליוני הספרים. נדפסה ממנו תשובה בספר דבר אמת לרב ידידיה מונסוניגו (תשובה קל"ד).

 הערות שוליים 

קטגוריה:רבנים מרוקאים
קטגוריה:מחברי ספרי הלכה
אברהם
קטגוריה:דבדו
קטגוריה:דבדו: רבנים
קטגוריה:ילידי 1870
קטגוריה:נפטרים ב-1924